**Snabeldyr** eller **elefantdyr** (Proboscidea) er en gruppe med placentale pattedyr som særpreges med å ha snabel. Systematisk regnes gruppen som en orden som i dag bare har en eneste familie – elefanter. Tidligere fantes det imidlertid mange flere familier i denne gruppen. De fleste artene var store dyr som hadde støttenner og en lang, muskuløs snabel, selv om disse trekkene ikke var like godt utviklet hos de tidligste typene.

Det vitenskapelige navnet Proboscidea stammer fra latin – *proboscis* – og betyr *snabel*.

Evolusjon
---------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Afrotheria | 

|  |  |
| --- | --- |
|  | Perissodactyla (hovdyr) |
|  |
|  | 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Paenungulata | 

|  |  |
| --- | --- |
|  | Hyracoidea (klippegrevlinger) |
|  |
| Tethytheria | 

|  |  |
| --- | --- |
|  | †Embrithopoda |
|  |
|  | †Desmostylia |
|  |
|  | Proboscidea (snabeldyr) |
|  |
|  | Sirenia (sjøkyr) |
|  |

 |
|  |

 |
|  |

 |
|  |

 |
|  |

Snabeldyrenes nærmeste nålevende slektninger er trolig sjøkyr (Sirenia) og klippegrevlinger (Hyracoidea). Sammen med jordsvin og noen andre grupper i Afrotheria utgjør de gruppen med morkakedyr (Eutheria) og har sine røtter på det afrikanske kontinentet.

De eldste kjente snabeldyrene er *Eritherium* og *Phosphatherium* fra paleocen. De levde i det som i dag er Marokko. Begge var små, kun på størrelse med en rødrev.

I løpet av de påfølgende epokene eocen og tidlig oligocen utviklet flere forskjellige primitive familier seg, blant andre Numidotheriidae, Barytheriidae og Moeritheriidae i Afrika og Anthracobunidae fra India. Den best kjente av de tidlige snabeldyrene er trolig *Moeritherium* fra Marokko, et tapir- eller flodhestliknende dyr som levde i det som den gang var sumpområder rundt en sjø. I miocen dukket familien Deinotheriidae med karateristiske støttenner i underkjeven i stedet for overkjeven opp. De utviklet seg etter hvert til å bli sin tids største landdyr, og døde ikke ut før i tidlig kvartær. Snabeldyr fra miocen omfatter også Stegodontidae, en familie nært beslektet med virkelige elefanter, den underlige Gomphotheriidae-familien med spadeliknende støttenner i underkjeven og mastodonter, en familie med lavbygde, skoglevende dyr.

Neste alle familier med snabeldyr er nå utdødde, men flere av dem fantes til og med siste istid og døde ikke før mennesker hadde etablert seg i leveområdene deres for noen tusen år siden. Ganske nylig utdødde snabeldyr omfatter de siste gomphotherene i Sør- og Mellom-Amerika, mastodont i Nord-Amerika, flere arter stegodonter i Asia og mammuter og flere arter av dvergelefanter i Nord-Amerika og Europa.

Inndeling
---------

Inndelingen følger Shoshani *et al.* (2007).

**Treliste**
* Proboscidea, snabeldyr
	+ †*Eritherium*
	+ †*Moeritherium*
	+ †*Saloumia*
	+ †Plesielephantiformes
	+ Elephantiformes
		- †*Eritreum*
		- †*Hemimastodon*
		- †*Palaeomastodon*
		- †*Phiomia*
		- Elephantimorpha

### Systematikk

Den delvis vannlevende *Moeritherium* fra eocen, et av de tidligste snabeldyrene
Ullhåret mammut og mastodont.
Klassifiseringen av snabeldyrene er ustabil og revideres stadig. Flere grupper har hatt usikker plassering i familietreet. Slektene *Tetralophodon*, *Morrillia*, *Anancus* og *Paratetralophodon* har tradisjonelt blitt plassert blant gomphotherene, men de regnes nå for å være nært beslektet med elefantfamilien. Ved en revidering i 2005 ble 177 arter fordelt på 43 slekter regnet med til snabeldyrene. Den systematiske oversikten omhandlet ti familier, hvorav ni er utdødd.

Afrotherene oppsto på det afrikanske kontinentet i midtre kritt for rundt 105 millioner år siden. De fleste av de tidlige afrotherene var små til middelsstore dyr, med forløperne for elefanter blant de større. Snabeldyrene hørte til en gren med delvis vannlevende dyr bosatt rundt det gamle Tethyshavet. De snabeldyrene var flodhestliknende og vannlevende, men senere etterkommere etablerte seg på land, mens deres nære slektninger sjøkyr gikk helt over til å være vannlevende.

Selv om snabeldyrene aldri har utgjort store antall arter, er de en gammel gruppe. Det har vært mer enn hundre, sannsynligvis mer enn 300 arter i ordenen. Den eldste familien i denne ordenen er Anthracobune, som trolig oppsto for omkring 50 millioner år siden. Disse dyrene levde i kyst- og semiakvatiske miljøer i Afrika og Asia, etter hvert også i Nord-Amerika og Europa. Anthracobune utviklet seg til *Moeritherium*, *Numidotherium* og *Barytherium*. Dette var tapirlignende dyr som levde i afrikanske sumpområder. Disse dyrenes andre sett med fortenner utviklet seg til korte støttenner i over- og underkjeven. Linjer av disse utviklet seg til *Gomphoterium* (12 arter er kjent), som regnes som *Stegodon*s og mammutens forfar.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Elephantimorpha  | 

|  |  |
| --- | --- |
|  | †Mammutidae (mastodonter) Utdødd linje |
|  |
|  Elephantida  | 

|  |  |
| --- | --- |
|  | †Gomphotheriidae Utdødd linje |
|  |
|  Elephantoidea  | 

|  |  |
| --- | --- |
|  | †Stegodontidae (stegodonter) Utdødd linje |
|  |
|  Elephantidae  | 

|  |  |
| --- | --- |
|  | *Loxodonta* (afrikanske elefanter) To arter lever fortsatt |
|  |
|  Elephantini  | 

|  |  |
| --- | --- |
|  | †*Palaeoloxodon* Utdødd linje |
|  |
|  Elephantina  | 

|  |  |
| --- | --- |
|  | *Elephas* (eurasiske elefanter) Én art med flere underarter lever fortsatt |
|  |
|  | †*Mammuthus* (mammuter) Utdødd linje |
|  |

 |
|  |

 |
|  |

 |
|  |

 |
|  |

 |
|  |

 |
|  |

Referanser
----------

1. ↑  «Artsdatabankens artsopplysninger». Artsdatabanken. 2. august 2020. Besøkt 2. august 2020.
2. ↑  Vergiev, S.; Markov, G. (2010). «A mandible of Deinotherium (Mammalia - Proboscidea) from Aksakovo near Varna, Northeast Bulgaria». *Palaeodiversity*. 3: 241–247.
3. ↑  «Proboscidea». Besøkt 13. september 2011.
4. ↑  Nikaido, M (2003). «The phylogenetic relationships of insectivores with special reference to the lesser hedgehog tenrec as inferred from the complete sequence of their mitochondrial genome.». *Genes & genetic systems*. 78 (1): 107-12. PMID 12655143.
5. ↑  Larramendi, A. (2016). «Shoulder height, body mass and shape of proboscideans» (PDF). *Acta Palaeontologica Polonica*. 61. doi:10.4202/app.00136.2014.
6. ↑  Savage, RJG, & Long, MR (1986). *Mammal Evolution: an illustrated guide*. New York: Facts on File. s. 147. ISBN 0-8160-1194-X. CS1-vedlikehold: Flere navn: forfatterliste (link)
7. ↑  Minkoff, Edwin H. Colbert, Michael Morales, Eli C. (2001). *Colbert's evolution of the vertebrates : a history of the backboned animals through time* (5. utgave. utg.). New York: Wiley. ISBN 0471384615. CS1-vedlikehold: Flere navn: forfatterliste (link)
8. ↑  Bjorn Kurten, Elaine Anderson (17. mai 2005). *Pleistocene mammals of North America - Google Books*. Google Book Search. Besøkt 1. juli 2009.
9. ↑  Shoshani, J.; Ferretti, M. P.; Lister, A. M.; Agenbroad, L. D.; Saegusa, H.; Mol, D.; Takahashi, K. (2007). «Relationships within the Elephantinae using hyoid characters». *Quaternary International*. 169-170: 174–185. Bibcode:2007QuInt.169..174S. doi:10.1016/j.quaint.2007.02.003.
10. ↑  Shoshani, Jeheskel (2005). «Advances in proboscidean taxonomy & classification, anatomy & physiology, and ecology & behavior». *Quaternary International*. 126-128: 5-20. Besøkt 1. juli 2012.
11. ↑  Springer, M. S.; Murphy, W. J.; Eizirik, E.; O'Brien, S. J. (2003). «Placental mammal diversification and the Cretaceous-Tertiary boundary». *Proceedings of the National Academy of Sciences*. 100 (3): 1056–1061. Bibcode:2003PNAS..100.1056S. PMC 298725 Åpent tilgjengelig. PMID 12552136. doi:10.1073/pnas.0334222100.

Eksterne lenker
---------------

* (en) *Snabeldyr* i Encyclopedia of Life Rediger på Wikidata

* (en) *Snabeldyr* i Global Biodiversity Information Facility Rediger på Wikidata

* (no) *Snabeldyr* hos Artsdatabanken Rediger på Wikidata

* (en) *Snabeldyr* hos Fossilworks Rediger på Wikidata

* (en) *Snabeldyr* hos Fossilworks Rediger på Wikidata

* (en) *Snabeldyr* hos ITIS Rediger på Wikidata

* (en) *Snabeldyr* hos NCBI Rediger på Wikidata

* (en) *Kategori:Proboscidea* – bilder, video eller lyd på Wikimedia Commons Rediger på Wikidata

* *Proboscidea* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |